Slovak Telekom

Slovak Telekom, a.s. (do januára 2004 Slovenské telekomunikácie, a.s.) je slovenský poskytovateľ služieb pevnej telefónnej linky, internetu a IPTV (digitálnej televízie na IP platforme). Svoje služby predáva pod marketingovým názvom Telekom. Do októbra 2011 Slovak Telekom predával svoje produkty pod značkami T-Com (fixné služby) a T-Mobile (mobilné služby). Slovak Telekom je súčasťou spoločnosti Deutsche Telekom AG a svoje služby predáva tradične s predajom technologických zariadení. Slovak Telekom vlastnil do roku 2020 aj internetový portál Zoznam.sk a od roku 2013 vlastní aj satelitnú televíziu Digi.
Spoločnosť Slovak Telekom, a.s., vlastní certifikát systému manažérstva kvality podľa EN ISO 9001:2000 a certifikát systému manažérstva životného prostredia podľa EN ISO 14001:2004.
Vlastnícke vzťahy.
Spoločnosť je súčasťou nadnárodnej skupiny firiem Deutsche Telekom Group (Frankfurt, Amtlicher Handel: DTE/NYSE: DT). Majoritným akcionárom spoločnosti Slovak Telekom, a. s., je spoločnosť Deutsche Telekom AG s podielom 100 % akcií. 
Slovak Telekom, a. s., vlastnil do 1.7.2010 100 % akcií spoločnosti T-Mobile Slovensko, a. s., ktorá bola poskytovateľom portfólia služieb mobilnej komunikácie. Po jej plnom začlenení do svojich štruktúr vtedajšia spoločnosť T-Mobile Slovensko zanikla. Dcérskymi spoločnosťami Slovak Telekomu sú
Produkty a služby.
Slovak Telekom, a.s., poskytuje svojim zákazníkom:
Optická sieť.
Slovak Telekom, a.s., v súčasnosti pracuje na rozširovaní pokrytia optickou sieťou. Optická sieť bola k 30.6.2024 k dispozícii už pre 1,177 milióna domácností na Slovensku.
T-Mobile Slovensko.
T-Mobile Slovensko bola do 1. 7. 2010 spoločnosť na Slovensku poskytujúca telekomunikačné služby - mobilnej komunikácie alebo služby dátových sietí. Telekom evidoval 2,34 mil. aktívnych SIM kariet, čo predstavuje 38,5% podiel na trhu (3Q/2018). 
Spoločnosť T-Mobile Slovensko prevádzkovala štyri siete - sieť GSM (v pásmach 900 a 1800 MHz), verejnú dátovú sieť VDS, analógovú sieť NMT a sieť 3G UMTS. Sieť GSM bola budovaná od roku 1997 pomocou technológie švédskej spoločnosti Ericsson. Používanie analógovej siete NMT sa na Slovensku datuje od roku 1991. T-Mobile Slovensko vdýchol tejto sieti nový život, keď nasadil technológiu Flash-OFDM alebo tiež FLARION, ktorá umožňuje rýchle dátové prenosy. Technológiu Flarion využil ako prvý operátor na svete pre celonárodné nasadenie. 25. februára 2006 ako prvý mobilný operátor na Slovensku spustil komerčnú prevádzku siete UMTS.
Vlastnícke vzťahy.
100 % akcií spoločnosti T-Mobile Slovensko vlastnila akciová spoločnosť Slovak Telekom. Majoritným vlastníkom Slovak Telekomu je nemecká telekomunikačná spoločnosť Deutsche Telekom AG (100%)
Do 2. mája 2005 pôsobila spoločnosť pod obchodným názvom EuroTel Bratislava. Spolupráca EuroTelu a spoločnosti Telekom sa datuje od času, kedy Deutsche Telekom prevzal Slovenské Telekomunikácie (neskôr Slovak Telecom, teraz Slovak Telekom) a prostredníctvom nich aj 51% podiel v spoločnosti EuroTel Bratislava.
K prvému júlu 2010 spoločnosť T-Mobile Slovensko zanikla a všetky jej aktivity a zamestnanci boli začlenení do materskej spoločnosti Slovak Telekom.
Predvoľby.
Telekomunikačný úrad Slovenskej republiky prideľuje jednotlivým operátorom predvoľby, alebo tzv. prefixy. Zoznam predvolieb je uvedený v článku Slovenské telefónne predvoľby. Spoločnosť T-Mobile Slovensko mala Telekomunikačným úradom SR pridelené, a teda svojim zákazníkom prideľuje tieto predvoľby:
Vzhľadom na možnosť prenosu telefónneho čísla medzi mobilnými operátormi je potrebné príslušnosť telefónneho čísla do siete T-Mobile Slovensko overiť na webe, alebo na infolinke operátora. Taktiež je možné si aktivovať upozornenie na prenesené číslo pred uskutočnením hovoru.